

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A Képviselő-testület 2022.május 30.-i rendes ülésére**

**Közösségépítő rendezvényekhez kertibútorok ( sörgarnitúra ) bérletének feltételei**

**A napirendet tárgyaló ülés dátuma**: **2022.05.30.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai: Nincs**

**4. Tényállás bemutatása:**

Az elmúlt időszakban többször merült fel az igény arra, hogy az olyan közösségépítő jellegű rendezvények esetén, ahol akár helyi civil szervezet, vagy helyi lakók közössége által szervezett igazoltan a telki lakóközösséget érintő helyi közterületi rendezvényt szerveznek lehetőség legyen a Kodolányi János Közösségi Ház tulajdonában lévő utcabútorok (sörgarnitúra ) ingyenes bérletére.

A bútorok bérbeadására csak és kizárólag a Közösségi ház vagy az Önkormányzat intézményeinek rendezvényeihez történő igazodással kerülhet sor, vagyis csak a szabad kapacitás esetén kerülhet sor a bérletre.

A bérlet feltételei:

* a bérlet a Kodolányi János Közösségi Ház és Könyvtár szabad kapacitása mértékében biztosítható
* a bérlési igényt a rendezvény előtt minimum két héttel írásban kell jelezni az alábbi formák valamelyikén

e-mail címen: [kultura@telki.hu](mailto:kultura@telki.hu) vagy telefonon a Tel: 06 26 920 826 számon

* a bérelt bútorok ki-és be pakolásáról és azok el- és vissza szállításról a bérlőnek kell gondoskodnia,
* a bútorok elszállítása a rendezvényt megelőző nap, hétvégi rendezvény esetén a megelőző utolsó munkanap 8-12 óra között kerülhet sor, a bútorok visszaszállítása az eseményt követő napon, hétvége esetén az ezt követő első munkanapon 8-12 óra között kerülhet sor.
* a bútorokat tiszta, sértetlen állapotáról a bérlőnek kötelessége gondoskodni
* a bútorok bérletére az intézmény éves rendes zárva tartása alatt nem tud sor kerülni

Telki, 2022. május 20.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2022. (V. .) Önkormányzati határozata**

**Közösségépítő rendezvényekhez kertibútorok ( sörgarnitúra ) bérletének feltételei**

Telki község Önkormányzat Képviselő-testülete úgy határozott, hogy a helyi civil szervezetek, vagy helyi lakosok által, a telki lakosok részére szervezett **ingyenesen, bárki számára látogatható** közösségépítő közterületi rendezvények alkalmával igény esetén a Kodolányi János Közösségi Ház és Könyvtár a tulajdonában lévő kerti bútorokat ( sörgarnitúra ) az intézmény ingyenesen biztosítja az alábbi feltételekkel:

Közösségépítő rendezvénynek minősül: minden olyan rendezvény, melynek során az itt élők a faluközösség kisebb, nagyobb csoportjai részére **ingyenesen, bárki számára látogatható** hagyományteremtő rendezvényt ( pl. utcai bográcsparti, stb.) vagy egyéb rendezvényt szerveznek.

A bérlet feltételei:

* a bérlet a Kodolányi János Közösségi Ház és Könyvtár szabad kapacitása mértékében biztosítható
* a bérlési igényt a rendezvény előtt minimum két héttel írásban kell jelezni az alábbi formák valamelyikén

e-mail címen: [kultura@telki.hu](mailto:kultura@telki.hu) vagy telefonon a Tel: 06 26 920 826 számon

* a bérelt bútorok ki-és be pakolásáról és azok el- és vissza szállításról a bérlőnek kell gondoskodnia,
* a bútorok elszállítása a rendezvényt megelőző nap, hétvégi rendezvény esetén a megelőző utolsó munkanap 8-12 óra között kerülhet sor, a bútorok visszaszállítása az eseményt követő napon, hétvége esetén az ezt követő első munkanapon 8-12 óra között kerülhet sor.
* a bútorokat tiszta, sértetlen állapotáról a bérlőnek kötelessége gondoskodni
* a bútorok bérletére az intézmény éves rendes zárva tartása alatt nem tud sor kerülni

**Felelős:** Intézményvezető

**Határidő:** azonnal